— Экскурсіі заўсёды нясуць дабро, служаць умацаванню сяброўства паміж народамі, фарміруюць нацыянальную самасвядомасць, павагу да сябе і іншых народаў. Таму прафесія экскурсавода, безумоўна, самая прыгожая, самая запатрабаваная ў турызме. Невыпадкова экскурсаводаў называюць інтэлектуальнай элітай турызму. Прыемна, што школьнікі, якія прымаюць удзел у падобных конкурсах, збіраюць па крупінках веды пра родны край, распрацоўваюць экскурсіі, праводзяць іх для сваіх равеснікаў, сяброў, гасцей, потым выбіраюць прафесію, звязаную з экскурсазнаўствам, турызмам і гасціннасцю. Канечне, не ўсе перамогуць. Нехта будзе першым, а нехта будзе роўным з першымі. Той факт, што вы дайшлі да фіналу, прымаеце ўдзел у рэспубліканскім форуме юных экскурсаводаў, ужо вялікая перамога, падзея, пра якую вы будзеце помніць усё жыццё, — звярнулася да навучэнцаў кансультант аддзела планавання і арганізацыі турыстычнай дзейнасці Дэпартамента па турызме Міністэрства спорту і турызму Марына Веньямінаўна Масташова.